open-index/open-wikipedia-markdown huggingface dataset:
Ասի Ազար

**Ասի Ազար** (, ), հրեա հեռուստահաղորդավար։ Էրեզ Տալի հետ միասին մինչև 2015 թվականը վարել է «Big Brother Israel» հաղորդաշարը իսկ Ռոտեմ Սելայի հետ՝ «Ծագող աստղ» իսրայելական շոուն։ Համարվում է նաև «Գեղեցկուհին և հացթուխը» ռոմանտիկ հայտնի հեռուստասերիալի հեղինակը։ 2019 թվականին դարձել է Եվրատեսիլ 2019 երգի մրցույթի չորս հաղորդավարներից մեկը։ Ազարը ԼԳԲՏ իրավունքների պաշտպան է։ 2009 թվականին դասակարգվել է 100 ամենաազդեցիկ ԼԳԲՏ դեմքերից մեկը, որը կազմվել էր *[[OUT Magazine]]-ի* կողմից։

## Վաղ կյանք
Ազարը ծնվել է Իսրայելի Հոլոն քաղաքում։ Նրա նախնիները եղել են Բուխարայի և Եմենի հրեաներ։ 2005 թվականին Ազարը կատարել է քամինգ աութ՝ խոստովանելով, որ համասեռամոլ է։ Դրանից հետո, ձեռնամուխ է եղել նկարահանելու փաստագրական ֆիլմ, որը կոչվում էր «Մայրիկ և հայրիկ․ ես ձեզ բան ունեմ ասելու»։

## Հեռուստատեսային կարիերա
Նրա առաջին հաղորդումը եղել է «KIK» հեռուստաշոուն, որը ցուցադրվել է առցանց տարբերակով։ 2004–2005 թվականներին Ասին վարել է երիտասարդական «Exit» հաղորդումը։ Ավելի ուշ, նա մասնակցել է «The Show», «Բարի երեկո Գայ Փինսի հետ» և «Չեմպիոն։ փակ սենյակ» հաղորդուներին, ինչպես նաև սատիրիկ «Թակարդ 24» և «Խոսի՛ր իմ լրտեսի հետ» հաղորդումներին։

2019 թվականի հունվարի 25-ին հայտարարվել է, որ Ազարը կլինի Եվրատեսիլ 2019 երգի մրցույթի չորս հաղորդավարներից մեկը, որն անց էր կացվելու Թել Ավիվում։ Մյուս երեք հաղորդավարներն  էին Լյուսի Այուբը, Էրեզ Տալը և Բար Ռաֆայելին։ Բացի այդ, հայտարարվել է, որ Տալը և Ռաֆայելին կլինեն հիմնական հաղորդավարները, իսկ Ազարը և Այուբը կանաչ սենյակում կվերցնեն հարցազրույցներ։ Հունվարի 28-ին Ազարը և Այուբը վարել են կիսաեզրափակիչ ելույթներում պետությունների վիճակահանությունը, որը կայացել է Թել Ավիվի գեղարվեստի թանգարանում։

## Անձնական կյանք
2016 թվականի ապրիլի 11-ին Ազարը Բարսելոնայում ամուսնացել է իր զուգընկերոջ՝ կատալոնացի Ալբերտ Էսկոլա Բենեթի հետ։

## Ծանոթագրություններ

## Արտաքին հղումներ
*
*

Կատեգորիա:Իսրայելի հրեաներ
Կատեգորիա:Իսրայելցի լրագրողներ
Կատեգորիա:Իսրայելցի սցենարիստներ
Կատեգորիա:ԼԳԲՏ Իսրայելում
Կատեգորիա:ԼԳԲՏ անձինք
Կատեգորիա:Հրեա իրավաբաններ
Կատեգորիա:Հրեա հաղորդավարներ
Խորխե Արչե

**Խորխե Արչե** (, ), կուբացի նկարիչ, 1930-ական թվականների «La vanguardia» սերնդի ներկայացուցիչ։

## Կենսագրություն
Խորխե Արչեն ստացել է պաշտոնական գեղարվեստական կրթություն Հավանայի երկու արվեստի ակադեմիաներում (այդ թվում՝ Աան Ալեխանդրո ակադեմիայում, որտեղ սովորել են կուբացի բազմաթիվ խոշոր նկարիչներ, բայց չի ավարտել այն), սակայն նրա հայացքները հիմնականում ձևավորվել են նկարիչներ Վիկտոր Մանուել Գարսիայի և Արիստիդես Ֆերնանդեսի ազդեցության ներքո։ 1935 և 1938 թվականներին Արչեն ստացել է մրցանակներ Հավանայի Գեղանկարչության և քանդակագործության առաջին երկու սալոններում։ 1937 թվականին ստեղծել է որմնանկար Սանտա Կլարայի ուսուցիչների քոլեջում։ Նույն թվականին կայացել է նրա առաջին անհատական ցուցահանդեսը Հավանայի լիցեյում։

Արչեն ճանաչման է արժանացել արդեն 1930-ական թվականներին՝ իր դիմանկարների շնորհիվ, որոնք ստեղծվել են վառ գույներով, դասական գեղանկարչության ակնհայտ ազդեցության ներքո։ Նա համարվում է իր սերնդի կուբացի առաջատար դիմանկարիչը։ 1940-ական թվականներին նա ծանոթացել է իտալական և նիդեռլանդական Վերածննդի գեղանկարչությանը, ինչը հանգեցրել է նրան ստեղծագործությունների մոտեցմանը դասական գեղանկարչությանը, և նա հաճախ իր ստեղծագործությունների հերոսներին ներկայացրել է կատարյալ բնապատկերում (որը խորհրդանշում է իրականությունից հեռանալը)։

1977 թվականին Կուբայում թողարկվել է նկարչին նվիրված փոստային նամականիշ։

Խորխե Արչեին է նվիրված կանադացի բանաստեղծ Դեյվիդ Ուիլյամ Մակֆադենի «The Death of Greg Curnoe» բանաստեղծության մի մասը։

## Ծանոթագրություններ

## Աղբյուրներ
* 

Կատեգորիա:Կուբացի նկարիչներ
Դելֆին Վեսպիզե

**Դելֆին Վեսպիզե** (, ), ֆրանսիացի ֆոտոմոդել, 2012 թվականին դարձել է «Միսս Ֆրանսիա» մրցույթի հաղթող։ Նախկինում հաղթել է «Միսս Վերին Հռենոս 2011» և «Միսս Էլզաս 2011» մրցույթները։
## Կենսագրություն
Դելֆինը ծնունդով Վերին Հռենոս դեպարտամենտի Մագստատ լե Բա կոմունայից է։ Նրա հայրը մասնագիտությամբ ճարտարապետ է, իսկ մայրը՝ լաբորանտ։ Ունի ավագ եղբայր։ Սովորել է Էլզասի դպրոցում, իսկ 2010 թվականին ավարտել տնտեսագիտության ուղղությամբ Դոն Բոսկո մասնավոր լիցեյը։ Ընդունվել է Վերին Էլզասի համալսարանի Կոլմարի տեխնոլոգիական ինստիտուտի միջազգային գործարարության և մենեջմենթի ֆակուլտետ։ 2011 թվականին Կինգերսհայմում մասնակցել է «Միսս Էլզաս» մրցույթին, որտեղ զբաղեցնել է առաջին հորիզոնականը։ 2011 թվականի դեկտեմբերի 3-ին Դելֆինը 19 տարեկանում հաղթել է «Միսս Ֆրանսիա 2012» մրցույթը՝ հավաքելով հեռուստադիտողների ձայների 32,3%-ը։ Մրցույթի եզրափակիչը Բրեստում։

thumb|left|200px|Դելֆինը 2012 թվականին։
Դելֆինը համագործակցում է տարբեր հասարակական կազմակերպությունների հետ, որոնց թվում առանձնացվում են «Կյանքի քարավան» (, դոնորական կազմակերպություն) և l'APAMAD ( — Ассоциация по уходу на дому за пожилыми людьми) կազմակերպությունները։ Հայտնի է որպես կենդանիների և Կենդանիների պաշտպանության միջազգային ֆոնդի իրավապաշտպան, որի արդյունքում դարձել է բուսակեր։ Մանուկ տարիքում, ինչպես փաստում է ինքը, շատ է ցանկացել անասնաբույժ, սակայն մաթեմատիկայի ցածր գնահատականները նրան հնարավորություն չեն տվել ընդունվել բժշկական համալսարան։

Բացի ֆրանսերենից (էլզասի բարբառ), տիրապետում է նաև անգլերենի և գերմաներենի։ Դրա հետ զուգահեռ ուսումնասիրում է նաև ֆրանսերենի մյուս բարբառները։

2013 թվականից Դելֆինը նկարահանվում է «Ֆորտ Բոյար» հեռուստախաղում։ Մարմնավորում է Դատավոր Բլանշի դերը, իսկ 2015 թվականից նաև՝ դատավոր Ռուժի։ Բլանշը կազմակերպում է մրցություններ այն խաղացողների համար, որոնք խաղի ընթացքում բանտարկվել են։ Բացի այդ, 2012 թվականին թիմերից մեկի կազմում մասնակցել է հեռուստախաղին։ 2015 թվականից Ռուժի կերպարում անց է կացնում մրցություններ թիմերի մասնակիցների համար՝ հաղթելու դեպքում տալով նրանց բանալիներ։

## Ծանոթագրություններ

## Արտաքին հղումներ
*  Rendez-vous avec... Delphine Wespiser: Subject.fr, 2 décembre 2011 

Կատեգորիա:Ֆրանսիացի մոդելներ
Կատեգորիա:Ֆրանսիացի դերասանուհիներ
Կադիլակ ռեքորդս

**Կադիլակ ռեքրդս»** (), Դարնել Մարտինի երաժշտական ֆիլմը՝ նկարահանված 2008 թվականին։

## Սյուժե
Այս ֆիլմը կադիլակի, ռոքնռոլի, չիկագոյան բլյուզի և հենց 1950-ականների Չիկագոյի մասին է։ Լեոնարդ Չեսը  (Էդրիեն Բրոուդի), հրեական ծագմամբ լեհ գաղթական է, որը դարձել է «Chess Records» լեյբլի հիմնադիրը, ինչը բացել է երաժշտության ձայնագրման դռները աֆրոամերիկացի կատարողների համար։ «Կադիլակ ռեքորդսը» ազդել է ԱՄՆ-ի այնպիսի երաժշտական լեգենդների վրա, ինչպիսիք են՝ Մադի Ուոթերսը, Լեոնարդ Չեսը, Լիթլ Ուոլթերը, Հոուլին Ուոլֆը, Էտա Ջեյմսը, Չաք Բերին, Վիլի Դիքսոնը և բրիտանական The Rolling Stones խումբը։

## Դերերում
* Էդրիեն Բրոուդի՝ Լեոնարդ Չես
* Բեյոնսե Նոուլս՝ Էտա Ջեյմս
*Joshua Alscher՝ Միք Ջագեր
* Էմմանուել Շրիկի՝ Ռևետա Չես
* Mos Def՝ Չաք Բերրի
* Մարկ Բոնան՝ Քիթ Ռիչարդս
* Գաբրիել Յունիոն՝ Ժենևա Ուոտերս
* Columbus Short՝ Լիթլ Ուոլթեր
* Նորման Ռիդուս՝ Չես ընկերության երաժշտական օպերատոր
* Ջեֆրի Ռայտ՝ Մադի Ուոթերս
* Cedric the Entertainer՝ Վիլլի Դիքսոն
* Թամի Բլանշար՝  Իզաբել Ալեն
* Իմոն Ուոքեր՝ *Howlin' Wolf*
* Էրիկ Բոգոսյան՝ Ալան Ֆրիդ
* Շիլո Ֆերնանդես՝ Ֆիլ Չես
* Ջեյ Օ. Սանդերս՝ պարոն Ֆեդեր
* Ջիլ Ֆլինտ՝  Շելլի Ֆեդեր
* Դեքստեր Դարդեն՝  Ժենևա Ուոթերսի դեռահաս որդին

## Հետաքրքրիր փաստեր
* Ֆիլմում երևում է Լեոնարդ Չեսի եղբայր Ֆիլը, բայց լռության է մատնվում այն, որ նրանք երկուսով են հիմնել և ղեկավարել «Chess Records»-ը
* 2008 թվականին կրկին ստեղծվում է «Chess Records»-ի մասին պատմող ֆիլմ «Who Do You Love?» անվանմամբ

## Ծանոթագրություններ

## Արտաքին հղումներ
* Պաշտոնական կայք 
* 
* 
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2008 դրամա ֆիլմեր
Կատեգորիա:2008 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան երաժշտական ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան պատմական ֆիլմեր
Կատեգորիա:Երաժշտական ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Կենսագրական ֆիլմեր
Կատեգորիա:Նյու Ջերսիում նկարահանված ֆիլմեր
Կատեգորիա:Պատմական ֆիլմեր
Կատեգորիա:Ֆիլմեր, որոնց գործողությունները տեղի են ունենում Չիկագոյում
Կատեգորիա:Ֆիլմեր, որոնց գործողությունները տեղի են ունենում 1951 թվականին
Կատեգորիա:Ֆիլմեր, որոնց գործողությունները տեղի են ունենում 1956 թվականին
Կատեգորիա:Միսսիսիպիում նկարահանված ֆիլմեր
Կատեգորիա:Լուիզիանայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1950-ականներին
Գեորգի Բագրատիոն

Իշխան **Գեորգի Բագրատիոն** (, ), Մուխրանիների իշխան, Բագրատիոնների տան ավագ ժառանգորդ։

## Կենսագրություն
Իշխանը ծնվել է 2011 թվականի սեպտեմբերի 27-ին, Մադրիդում և համարվում է վրացական Բագրատիոնների արքայատոհմի երկու ճյուղերի միությունից ծնված միակ զավակը։ Նրա հայրն է Բագրատիոն-Մուխրանիների արքայատոհմի գլուխ Դավիթ Բագրատիոնը (Բագրատիոն-Մուխրանիներ), իսկ մայրը՝ իշխանուհի Աննա Բագրատիոն-Գրուզինսկայան (Գրուզինսկայա արքայատոհմ, որը արքայատոհմի անվանումն է և չի թարգմանվում վրացական), որոնք ամուսնացել էին 2009 թվականի փետրվարին Թբիլիսիի Սուրբ Երրորդության մայր տաճարում։

2013 թվականի նոյեմբերի 3-ին Մցխեթի Սվետիցխովելի եկեղեցում տեղի է ունեցել փոքրիկի մկրտության արարողությունը, որն իրականացրել է Վրաստանի կաթողիկոս-պատրիարք Իլյա II—ը՝ Վրաց ուղղափառ եկեղեցու Սուրբ Սինոդի մի քանի այլ սպասավորների հետ միասին։ Մկրտության կնքահայր են դարձել իշխաններ Իռակլի Գեորգիևիչը և Գուրամ Բագրատիոնը (Բագրատիոն-Մուխրանիներ), ինչպես նաև Միխայիլ Ախվլեդիանին և գործարար Լևան Վասաձեն։ Մկրտության արարողությանը մասնակցել են Վրաստանի պաշտպանության նախկին նախարար Իռակլի Ալասանիան, ֆինանսների նախարար Նոդար Խադուրին, մկրտյալի պապը՝ իշխան Նուգզար Բագրատիոն-Գրուզինսկին, վրացական ազնվականության ժողովի պատվիրակությունը՝ իշխանուհի Յեյ Բագրատիոն-Մուխրանին, ինչպես նաև բազմաթիվ հյուրեր Ռուսաստանից, Սերբիայից, Իսպանիայից, Պորտուգալիայից, Իտալիայից, ԱՄՆ-ից, Ռումինիայից և Վրաստանից։

2013 թվականին ծնողների բաժանումից հետո, բնակվում է մոր հետ՝ Թբիլիսիի իրենց բնակարանում։ Հայրը շարունակում է ակտիվորեն մասնակցել որդու դաստիարակությանը։ Իշխանը խոսում է վրացերեն և իսպաներեն։

## Ծանոթագրություններ

Կատեգորիա:Վրաց իշխաններ
Իսլամն ըստ երկրների

thumb|400px|Այն երկրները, որտեղ բնակչության ավելի քան 10%-ը մուսուլմաններ են։ Կանաչ գույնով նշված են սուննիները, կապույտով՝ շիաները։ Սևով նշված են այն երկրները, որոնց մասին տեղեկատվությունը բացակայում է։
Իսլամը համարվում է թվով երկրորդ կրոնը, այս կրոնին դավանում են մոտ 1,8 մլրդ մուսուլմաններ (այսինքն՝ երկրի բնակչության 24,1 %-ը)։ Իսլամական ումման ընդգրկում է ավելի քան 120 երկիր, հիմնականում Արևմտյան, Կենտրոնական, Հարավային և Հարավարևելյան Ասիայում և Հյուսիսային Աֆրիկայում, որոնցից 35-ում իսլամ դավանում են բնակչության մեծամասնությունը, իսկ 28 երկրներում համարվում է պետական կրոն՝ Եգիպտոս, Սաուդյան Արաբիա, Մարոկկո, Քուվեյթ, Իրան, Իրաք, Պակիստան և այլն։

## Դավանանքներ
Իսլամը բաժանվում է երկու հիմնական կրոնական դավանանքների՝ սուննի և շիա։ Ընդհանուր իսլամադավան բնակչության 87-90%-ը սուննիներ են, իսկ 10-13%-ը՝ շիաներ․ շիաների մեծ մասը (68-ից մինչև 80 %) ապրում են հիմնականում չորս երկրներում՝ Իրան, Ադրբեջան, Բահրեյն և Իրաք։ Այսօր, շիաների աղանդներից շատերը չկան։ Իմամ-մուսուլմանի պահպանված հիմնական աղանդներն են Ուսուլիզմը (գրեթե 10%-ից ավելի), Նիզարիի Իսմայիլիզմը (գրեթե 1%-ից ավելի) և ալևիզմը (0,5%-ից քիչ ավելի, բայց 1%-ից պակաս)։ Գոյություն ունեցող մյուս խմբերին են պատկանում Եմենի շիաների զայեդիները, որոնց բնակչությունը կազմում է համաշխարհային մուսուլմանական բնակչության գրեթե 0,5 %-ը։

Ըստ Pew հետազոտական կենտրոնի՝ 2010 թվականին եղել է իսլամադավան մեծամասնություն ունեցող 50 երկիր։ Աշխարհի մուսուլմանների շուրջ 62 %-ն ապրում է Ասիա-խաղաղօվկիանոսյան տարածաշրջանում (Թուրքիայից մինչև Ինդոնեզիա)։ Աշխարհում ամենամեծ մուսուլմանական բնակչությունը գտնվում է Ինդոնեզիայում, որտեղ բնակվում է աշխարհի մուսուլմանների 12,7 %-ը, այնուհետև Պակիստանում (11,0 %) և Հնդկաստանում (10,9 %)։ Մուսուլմանների մոտ 20%-ն ապրում է արաբական երկրներում։ Հետազոտությունն ավելի շատ մուսուլմաններ է հայտնաբերել Միացյալ Թագավորությունում, քան Լիբանանում, և ավելի շատ Չինաստանում, քան Սիրիայում։ Հնդկաստանի Ուտար Պրադեշ նահանգն ունի ավելի շատ մուսուլմաններ, քան ցանկացած այլ իսլամադավան մեծամասնության երկրներ, բացի Ինդոնեզիայից, Պակիստանից, Բանգլադեշից, Եգիպտոսից, Իրանից և Թուրքիայից։

## Երկրներ
### Աղյուսակ

## Մայրցամաքներ
### Աղյուսակ

## Տես նաև
* Իսլամական կոնֆերանս կազմակերպություն
* Իսլամը Հայաստանում

## Ծանոթագրություններ

## Արտաքին հղումներ
* Official website of the Pew Forum study on Global Muslim Population 
* Muslim Population-A Site with Extensive information regarding worldwide Muslim population

Կատեգորիա:Իսլամ ըստ երկրի
Դին Սկելոս

**Դին Ջորջ Սկելոս** (, ), ամերիկացի իրավաբան և քաղաքական գործիչ, հանրապաետական կուսակցության անդամ, Նյու Յորք նահանգի Սենատի անդամ (1985-2015), Նյու Յորքի Սենատի մեծամասնության առաջնորդ (2008, 2009, 2011-2015), Նյու Յորք նահանգի փոխմարզպետ (2008)։ Առաջին հույնը, որն ընտրվել է Նյու Յորքի Լեգիսլատուրայում, և երկրորդը Լոնգ Այլենդից, որը զբաղեցնում էր մեծամասնության առաջնորդի պաշտոնը։ Էլիս կղզու պատվավոր մեդալների դափնեկիր (2002)։

2015 թվականին դատապարտվել է կոռուպցիայի մեղադրանքով, 2016 թվականին դատապարտվել է հինգ տարվա ազատազրկման։

Դատարանը թույլ է տվել Սկելոսին ազատության մեջ մնալ մինչև վերաքննիչ ընթացակարգի ավարտը։ 2017 թվականին արդարացվել է։ Գործի կրկնակի լսումը նշանակվել է 2018 թվականի հունիսին։ Հոկտեմբերին դատապարտվել է 4 տարի 3 ամսվա ազատազրկման։

Հունական սփյուռքի ակտիվ գործիչ։ Հունա-ամերիկյան առաջադիմական լուսավորչական միության անդամ է։ Սուրբ Առաքյալ Անդրեյ շքանշանի կրող է, ստացել է Կոստանդնուպոլսի Տիեզերական պատրիարքարանի քահանայի կողմից (2011)։

## Կենսագրություն
Ծնվել է հույնի ընտանիքում։ Չորս երեխաներից մեծն է։ Նրա հայրը Հունաստանից գաղթել է ԱՄՆ։

1966 թվականին ավարտել է միջնակարգ դպրոցը։

Ավարտել է Վաշինգտոնի քոլեջի պատմության բաժինը՝ ստանալով բակալավրի աստիճան (1970) և Ֆորդհեմի համալսարանի իրավագիտության դպրոցը՝ ստանալով իրավագիտության դոկտորի աստիճան (1975)։

1994-2015 թվականներին զբաղվել է իրավաբանական պրակտիկայով` աշխատելով «Ruskin Moscow Faltischek, P. C.» ընկերությունում։ 2016 թվականին ֆելոնիայի համար դատապարտվելուց հետո զրկվել է համապատասխան լիցենզիայից։

2011 թվականին Նյու Յորքի սենատն ու ներկայացուցիչների պալատն ընդունել են Դին Սկելոսի, Մայքլ Ջիանարիսի, Արավելա Սիմոտասի և Նիկոլ Մալիոտակիսի նախաձեռնած բանաձևը` ի պաշտպանություն Կոստանդնուպոլսի Տիեզերական պատրիարքարանի կրոնական ազատության։ «Religious Freedom Resolutions» նախագծի մաս կազմող բանաձևում կոչ է արվում Թուրքիայի կառավարությանը հարգել հունական ուղղափառ փոքրամասնության կրոնական ազատություններն ու իրավունքները առավելապես իսլամադավան երկրում` տասնամյակների իրավաբանական վեճերից, ունեցվածքի բռնագրավումից և 1971 թվականին Թուրքիայում միակ ուղղափառ հոգևոր ճեմարանը` Հալկինյան աստվածաբանական դպրոցը փակելուց հետո։

Լինելով սենատոր՝ դեմ էր նույնասեռ ամուսնությունների մասին օրենքին։

Ամուսնացած է, ունի մեկ որդի։

## Ծանոթագրություններ

Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի իրավաբաններ
Կատեգորիա:Ամերիկացի փաստաբաններ
Վոլֆ Հյուբեր

[thumbnail|250px|Փրկության ամբիոն (after 1543), [Արվեստի պատմության թանգարան (Վիեննա)]]
**Վոլֆ Հյուբեր** (, ) ավստրիացի նկարիչ, տպագրող, ճարտարապետ և Դանուբի դպրոցի գլխավոր անդամ։

## Կյանք
Կարծիք կա, որ Հյուբերը ծնվել է Ֆելդքիրխում (Ավստրիա), բայց մինչ 1515 թվականը ապրել է Պասաույում։ Ֆելդքիրխում իր ժամանակների այլ նկարիչների հետ հարաբերությունների մասին ոչինչ հայտնի չէ, չնայած նա ընկերական լավ հարաբերություններ է ունեցել Հանս Հյուբերի հետ։ Որոշ աշխատանքների համաձայն, նրա ծննդյան տարեթիվը թվագրվում է 1510-1515 արանքում։

Հյուբերի ուսումնառության մասին ոչինչ հայտնի չէ։ Նա նկարչի գործունեությամբ զբաղվել է տնային պայմաններում, մինչ ենթավարպետ դառնալը։ Նա մեծ ութախությամբ այցելեց հյուսիսային Իտալիա, ինչը հետագայում մեծ ազդեցություն ունեցավ նրա մի շարք աշխատությունների վրա՝ արտահայտելով իտալական վարածնության ոճային առանձնահատկությունները։

Նրա նկարներից պարզ է դառնում, որ նա ամենաքիչը մեկ անգամ այցելել է Զալցկամերգուտ։

1517 թվականին, Հյուբերը տեղափոխվելով Պասաու, նա դարձավ Բավարիայի դուքս Էռնեսի պալատական նկարիչը ով կառավարեց մինչև 1540 թվականը։ 1529 թվականին մեկ այլ ազնվական՝ կոմս Նիկլաս վոն Սալմը հանձնարարեց վերանորոգել քաղաքից ոչ շատ հեռու՝ Ին գետի մոտակայքի Նյուբերգ ամրոցը, որից միայն մի հատված էր պահպանվել։ Այս միջադեպը իտալական վերածննդին մի նոր շունչ հաղորդեց։ Հյուբերի աշխատանքներից է նաև Նիկլաս I վոն Սալմի դամբարանի խորաքանդակը, որը գտնվում է Վոթիվկիրխեում (Վիեննա)։ Այս աշխատանքի դիմաց Հյուբերը ստացավ կենսաթոշակ և առանձնատուն Նյուֆելսում։

1542 թվականին կոմս Վոլֆգանգ վոն Սալմի կողմից Հյուբերը ստացավ պալատական նկարչի կարգավիճակ, ավելի ուշ խոստովանելով, որ Սուրբ Ղուկասի գիլդիան այնքան էլ հարմար չէր իր համար։ Հյուբերը մահացել է 1553 թվականին, իր առանձնատանը։

## Աշխատանք
Հյուբերի ճարտարապետական աշխատանքներից ոչ մեկը չի պահպանվել, փոխարենը՝ մի քանի նկարներ։ Այս նկարները կրել են Ալբրեխտ Դյուրերի ծանր աշխատանքի ազդեցությունը։ նրանցից մի քանիսն արտահայտում են Մաներիզմի հստակ միտումներ։ Հյուբերի դիմանկարներից գրեթե ոչ մեկը չի պահպանվել։ Հյուբերի գծանկարները կազմում են բազմաշերտ կոմպոզիցիաներ։

Նա մեծ ազդեցություն է ունեցել իր ժամանակների գծագրող Ավգուստին Հիրշվոգելի ստեղծագործությունների վրա։

## Ծանոթագրություններ

Կատեգորիա:1480 ծնունդներ
Կատեգորիա:1553 մահեր
Կատեգորիա:16-րդ դարի ավստրիացի նկարիչներ
Կատեգորիա:16-րդ դարի գերմանացի նկարչներ
Կատեգորիա:16-րդ դարի ճարտարապետներ
Կատեգորիա:Ավստրիացի ճարտարապետներ
Կատեգորիա:Ավստրիացի գծագրողներ
Կատեգորիա:Գերմանացի ճարտարապետներ
Կատեգորիա:Գերմանացի գծագրողներ
Կատեգորիա:Պալատական նկարիչներ
Կատեգորիա:Հյուսիսային Վերածնունդ
Կատեգորիա:Գերմանացի փորագրողներ
Սուրբ Աստվածածին եկեղեցի (Սալոնիկ)

**Սուրբ Աստվածածին եկեղեցի** (), հայկական առաքելական եկեղեցի Հունաստանի Սալոնիկ քաղաքում։ Ընդգրկված է Կիլիկիայի կաթողիկոսության Հունաստանի թեմի կազմում։

## Պատմություն
1884 թվականին Սալոնիկի հայկական համայնքը, որն այդ ժամանակ այցելում էր տեղի ուղղափառ եկեղեցիներ, քաղաքում և արտերկրում սկսեց միջոցներ հավաքել սեփական եկեղեցին կառուցելու համար։

1902 թվականին համայնքը կարողացավ հողատարածք գնել Սալոնիկի Դիալետիսի փողոցի թիվ 4 հասցեում դպրոց, եկեղեցի և քահանայի տուն կառուցելու համար։ Եկեղեցին կառուցվել է մեկ տարվա ընթացքում, ինչի մասին վկայում է դռան վերևում փակցված հայերեն մակագրությունը.
մինի|ձախից|Հայերեն մակագրություն եկեղեցու դռան վերևում

Եկեղեցու բակում կառուցվել է դպրոց, որը 189 աշակերտով սկսել է գործել 1909 թվականից։ Դպրոցի շենքը հենվում է տաճարի պատին։ Այն երկհարկանի է։ 1975 թվականին դպրոցի տեղում կառուցվել է եկեղեցական գրասենյակի նոր շենքը։

Ի սկզբանե եկեղեցին գտնվել է Կոստանդնուպոլսի Հայոց Պատրիարքության իրավասության ներքո, որը ծխական քահանաներ նշանակել է 1885-1922 թվականներին։ Փոքր Ասիայում աղետից հետո Հունաստանի հայկական եկեղեցին անցել է Էջմիածնի իրավասության ներքո, և 1957 թվականից սկսած Սալոնիկի հայկական մունիցիպալիտետը, Հունաստանի մնացած եկեղեցիների հետ միասին անցել է Կիլիկիայի կաթողիկոսության իրավասության ներքո իր կենտրոնով՝ սկզբնապես Կիլիկիայում, այնուհետև՝ Անթիլիասում, Լիբանան։

Եկեղեցու համալիրում գործում են հայկական մշակութային կենտրոնը, Հայ համայնքի կենտրոնը և Հայկական դպրոցը։

## Ճարտարապետություն
Տաճարը նախագծել է Սալոնիկի ճարտարապետական պատմության մեջ հայտնի գործիչներից մեկը` իտալացի ճարտարապետ Վիտալիանո Պոզելլին (1838-1918)։ Եկեղեցին կառուցվել է հայկական եկեղեցական ճարտարապետության ազդեցության ներքո։ Եկեղեցին ունի երեք զանգակատուն։

## Պատկերասրահ

Armenian Church of Thessaloniki (4).jpg
Armenian Church of Thessaloniki (1).jpg
Armenian Church of Thessaloniki (3).jpg


## Ծանոթագրություններ

Կատեգորիա:Եկեղեցիներ այբբենական կարգով
Կատեգորիա:Սալոնիկի եկեղեցիներ
Կատեգորիա:20-րդ դարի հայկական վանքեր և եկեղեցիներ
Կատեգորիա:Հունաստանի թեմի վանքեր և եկեղեցիներ
Ֆրանչեսկո Ֆերնանդի

**Ֆրանչեսկո Ֆերնանդի** (), հայտնի է նաև **Իմպերիալի** անվամբ, ռոկոկո ժամանակաշրջանի, բարոկկո ոճի իտալացի նկարիչ։

## Կենսագրություն
մինի|Նահատակություն Սուրբ Եվստաչիուսում, Հռոմի Սանտա-Էստաչիո եկեղեցի
Ծնվել է Միլանում, նախնական կրթություն ստացել է Կառլո Վիմերչատի մոտ։ 1705 թվականին տեղափոխվել է Հռոմ։ Այնտեղ միացել է Կառլո Մարատային և մասնակցել *նկարիչների մեծ ստուդիայի* նախագծերին։ Հռոմում նրան հովանավորում էր կարդինալ Ջուզեպպե Ռենատո Իմպերիալին, ումից էլ նա հետագայում ստացավ իր երկրորդ անունը։ Նրա աշխատանքների մեծ մասը պահպանվել է Օտտոբանի՝ Վենետիկի ազնվական ընտանիքի հավաքածույում։

Հռոմում նա աշխատում էր անհատական ստուդիայում, իսկ բրիտանացի նկարիչներ՝ Ուիլյամ Հոարին և Ալան Ռամսեյին վարպետելը նրան ավելի հայտնի դարձրին։ Նրա իտալացի աշակերտներից հայտնի են Կամիլո Պադերնին և Պոմպեո Բատոնին։ 1723 թվականին, Ֆերնանդին և նրա ընկեր՝ Ավգուստինո Մասուչին դարձան ակադեմիայի անդամներ։ Նա ամբողջովին յուրացրել էր նկարչությունը՝ իր թեմաների և ոճերի բազմազանությամբ։ Ինչպես նշում էր նրա կենսագիր Նիկոլո Պիոն՝

: *կատարելությամբ, ջանասիրությամբ և  առանց ակադեմիականության նա կարողանում է արարել բոլոր տեսակի կենդանիները, ինչպես նաև մրգերը, ծաղիկները, ոսկե և արծաթե սպասքը, գոբելենները, լանդշաֆտները և  պատմական նկարները ...*.

1720-24 թվականներին նա նկարեց Սենթ Էուստաչիո եկեղեցու մեծ խորանը։ Նա նաև նկարել է խորանի կողապատերի երկու կտավները։ Նրա վրձնին են պատկանում նաև 1730 թվականի՝ Գուբիոյի Սան Ֆրանչեսկո և Հռոմի՝ Սան Գրեգորիո ալ Սելիո եկեղեցիների խորանների նկարազարդումները։ 1735 թվականին, Ֆիլիպպո Յուվարան պատվիրեց իշխանական առաքինությունների տեսարաններով ութ մեծ կտավ, նախատեսված Իսպանիայի Լա Գրանժա թագավորական պալատի գահասենյակի համար։ Ֆերնանդին մեծ ազդեցություն է ունեցել Ֆրանչեսկո Սոլիմենայի, Ֆրանսուա Լեմոյնի, Ֆրանչեսկո Տրեվիսանի, Պլասիդո Կոստանզի, Ագոստինո Մասուչինոյի, Պիտոնիի, Դոնատո Կրետիի և Դոմինիկո Պարոդիի ստեղծագործությունների վրա։ Լեմոյնեի մահից հետո, նրան փոխարինելու եկավ Չարլզ-Անդրե վան Լոն։ Քանի որ Պարոդիի վարձավճարները չափազանց թանկ էին, շուտով նա պարգևատրվեց *Ազատականությունը կամ Ալեքսանդրը վարձատրություն է տալիս իր սպաներին* հանձնարարականներով։ Իմպերիալին մահացել է Հռոմում, 1740 թվականին։

## Ծանոթագրություններ

Կատեգորիա:17-րդ դարի իտալացի նկարիչներ
Կատեգորիա:Իտալացի նկարիչներ
Գեորգի Ցանև

**Գեորգի Ցանև Ցենով** (, ), բուլղար քննադատ, գրականագետ, մանկավարժ, պրոֆեսոր (1949), Սոֆիայի համալսարանի սլավոնական բանասիրության ֆակուլտետի բուլղարական գրականության պատմության ամբիոնի վարիչ, Բուլղարիայի մշակույթի ժողովրդական գործիչ (1971), Բուլղարիայի գիտությունների ակադեմիայի ակադեմիկոս (1974)։

Բուլղարական գրականա-մշակութային կյանքի ականավոր գործիչներից մեկը։

## Կենսագրություն
Գեորգի Ցանևը ծնվել է 1895 թվականի սեպտեմբերի 21-ին Բորովա գյուղում, Վրացայի մարզ։ Առաջին համաշխարհային պատերազմի մասնակից։

1923 թվականին ավարտել է Սոֆիայի համալսարանը որպես սլավոնական բանասիրության մասնագետ։ 1926-1928 թվականներին ստաժավորվել է Պրահայի Կարլի համալսարանում։

Բուլղարիայի կոմունիստական կուսակցության անդամ 1944 թվականից։

1949 թվականից եղել է պրոֆեսոր Սոֆիայի համալսարանում։ 1937 թվականից PEN ակումբի և 1962 թվականից Եվրոպայի գրողների հասարակության անդամ։ 1957-1963 թվականների Բուլղարիայի գիտությունների ակադեմիայի գրականության ինստիտուտի տնօրեն։ 1952 թվականից ԲԳԱ-ի թղթակից-անդամ, իսկ 1974 թվականից՝ ակադեմիկոս։

Կինը՝ Բլենիկան (1899-1978), եղել է բուլղար գրող և թարգմանիչ։

Գեորգի Ցանևը մահացել է 1986 թվականի հուլիսի 21-ին Սոֆիայում՝ 90 տարեկան հասակում։

## Ստեղծագործություն
Որպես քննադատ հանդես է եկել 1920-ական թվականների սկզբին։ «Գրողներ և ստեղծագործություն» (1932), «Գրական ակնարկներ» (1938) գրքերում պաշտպանել է ռեալիստական արվեստի սկզբունքները։

1938-1943 թվականներին հիմնադրել և խմբագրել է «Արվեստ և քննադատություն» ամսագիրը, որում իրենց գրական ճանապարհն են սկսել Բուլղարիայի երիտասարդ շատ տաղանդներ, ինչպիսիք են Վալերի Պետրովը, Բլագա Դիմիտրովան, Ռադոյ Ռալինը, Ալեքսանդր Գերովը, Բոգոմիլ Ռայնովը և այլք։

## Ընտրյալ հրապարակումներ
* «Յավարովի ճանապարհ» (1947),
* «Նիկոլա Ֆուրնաջիև» (1963),
* «Բուլղարական գրականության պատմության էջեր» (1953),
* «Ռեալիզմի ճապարհով» (1960),
* «Ավանդույթ և նորարարություն» (1965),
* «Գրողներ և խնադիրներ» (1965)։

## Ծանոթագրություններ

## Արտաքին հղումներ
* Գեորգի Ցանև
* Текстове на Георги Цанев в Литернет
* Георги Цанев в Bibliotheca Slavica 
* От и за Георги Цанев в Своден каталог НАБИС – национален каталог на академичните библиотеки в България

Կատեգորիա:Բուլղարացի խմբագիրներ
Կատեգորիա:Բուլղարացի բանասերներ
Կատեգորիա:Բուլղարացի գրաքննադատներ
Կատեգորիա:Բուլղարիայի մշակույթի գործիչներ
Կատեգորիա:Բուլղարացի մանկավարժներ
Կատեգորիա:Առաջին համաշխարհային պատերազմի մասնակիցներ
Հայոց ցեղասպանության հուշարձան (Քյոլն)

**Հայոց ցեղասպանության հուշարձան**, ապամոնտաժված հուշարձան Գերմանիայի Քյոլն քաղաքի Հայնրիխ Բյոլ հրապարակում՝ Հռենոսի ձախ ափին, Գոգենցոլերների կամրջի մոտ, Քյոլնի Մայր տաճարի, Ֆիլհարմոնիայի, Լյուդվիգ թանգարանի խաչման վայրում։

Հուշարձանը տեղադրվել է առանց Քյոլնի քաղաքապետարանի համապատասխան թույլտվության։ Քյոլնի դատարանը թույլատրել է ապամոնտաժել Հայոց ցեղասպանության զոհերի հուշարձանը։

## Պատմություն
Հայոց ցեղասպանության զոհերի հիշատակը հավերժացնող հուշարձանը 2018 թվականի ապրիլի 15-ին տեղադրել են «Հիշելով ցեղասպանությունը» նախաձեռնության հեղինակները՝ առանց Քյոլնի քաղաքապետարանի թույլտվության։ Քաղաքային իշխանությունները հայտարարել էին, որ ապամոնտաժելու են հուշարձանը։ Ապրիլի 17-ին հուշարձանի տեղադրման կազմակերպիչները վարչական դատարանում բողոքարկման դիմում են ներկայացրել։ Ապրիլի 19-ին Քյոլնի վարչական դատարանը հուշարձանն ապամոնտաժելու մասին որոշում է կայացրել։

## Նկարագրություն
Հուշարձանն իրենից ներկայացնում է 200 կգ կշռով, 1,5 մետրանոց մետաղյա բուրգ, որի ծայրին նուռ է տեղադրված, պատվանդանի վրա հայերեն, անգլերեն, գերմաներեն և թուրքերեն փորագրված է.

## Հեղինակներ
* Շտեֆան Քայզեր ()
* Մաքս Շոլց ()

## Այլ փաստեր
* Գերմանահայոց կենտրոնական խորհուրդը ողջունել է կազմակերպիչների արարքը, հայտնել իր գրավոր սատարումը և նշել, որ այն բխում է 2016 թվականի հունիսի 2-ի Բունդեսթագի՝ Հայոց և օսմանյան կայսրության այլ ժողովուրդների ցեղասպանության որոշման ոգուց։
* Լրագրող Գյունթեր Վալլրաֆը կոչ է արել քաղաքային իշխանություններին ապամոնտաժման նախնական մտադրությունից հրաժարվել՝ հույս հայտնելով, թե նրանք թուրքական լոբբիի ազդեցության տակ չեն ճկվի։
* Հուշարձանն այդ վայրում տեղադրելու նախաձեռնողներից են գիտնական Միշա Բրումլիքը, քյոլնաբնակ գրող Դողան Աքհանլին։

## Պատկերասրահ

Mahnmal zu Völkermord an Armeniern, Köln-9278.jpg
Mahnmal zu Völkermord an Armeniern, Köln-9279.jpg
Mahnmal zu Völkermord an Armeniern, Köln-9283.jpg


## Ծանոթագրություններ

Կատեգորիա:Գերմանիայի հայկական հուշարձաններ
Կատեգորիա:Ժամանակավոր հուշարձաններ
Կատեգորիա:Հայոց ցեղասպանության հուշարձաններ
Ռիս Ջեյմս (ֆուտբոլիստ, ծնված 1999)

**Ռիս Ջեյմս** (, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Չելսիի կազմում։ Խաղում է աջ պաշտպանի դիրքում։

## Ակումբային կարիերա
### Չելսի
Ջեյմսը Չելսիի ակադեմիայի սան է։ 2017-18 մրցաշրջանում նա ճանաչվեց ակադեմիայի տարվա լավագույն ֆուտբոլիստ։ 2018 թվականի հունիսին նա 4 տարով երկարաձգեց իր պայմանագիրը Չելսիի հետ։ Հունիսի 27-ին Ջեյմսը վարձավճարով միացավ Ուիգան Ատլետիկին։ Իր պրոֆեսիոնալ դեբյուտը նշեց օգոստոսի 4-ին՝ թիմի մեկնարկային կազմում խաղադաշտ դուրս գալով Շեֆիլդ Ուենսդիի դեմ խաղում։ Իր առաջին գոլը խփեց նոյեմբերի 4-ին՝ Լիդս Յունայթեդի դեմ խաղում։ 2019 թվականի ապրիլի 14-ին Ջեյմսը գոլի հեղինակ դարձավ Նորվիչ Սիթիի դեմ խաղում, իսկ հանդիպումն ավարտվեց 1-1 հաշվով։ Առաջին և միակ հանդիպումը թիմի ավագի թևկապով անցկացրեց մայիսի 5-ին՝ Միլուոլի դեմ խաղում։ 2018-19 մրցաշրջանում Ջեյմսը անցկացրեց 46 հանդիպում՝ դառնալով 3 գոլի և 3 գոլային փոխանցման հեղինակ։ Նա ճանաչվեց Ուիգան Ատլետիկի տարվա լավագույն ֆուտբոլիստ և ընդգրկվեց Չեմպիոնշիպի խորհրդանշական հավաքականում։

2019-20 մրցաշրջանում Ջեյմսը վերադարձավ Չելսի՝ ստանալով 24 համարի մարզաշապիկը։ Իր դեբյուտը ակումբի կազմում նշեց սեպտեմբերի 25-ին՝ Անգլիայի լիգայի գավաթի Գրիմսբի Թաունի դեմ խաղում՝ այս խաղում դառնալով 1 գոլի և 2 գոլային փոխանցման հեղինակ։ Առաջին հանդիպումը եվրոպական առաջնություններում Ջեյմսը անցկացրեց հոկտեմբերի 2-ին՝ թիմի մեկնարկային կազմում խաղադաշտ դուրս գալով Չեմպիոնների Լիգայի խմբային փուլի Լիլի դեմ խաղում։

## Միջազգային կարիերա
Ջեյմսը ներկայացրել է Անգլիան տարբեր տարիքային երիտասարդական հավաքականներում։ 2017 թվականին նա մինչև 19 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 2 հանդիպում, իսկ Անգլիան հաղթեց մրցաշարը՝ եզրափակչում 2-1 հաշվով պարտության մատնելով Պորտուգալիային։

## Կարիերայի վիճակագրություն
### Ակումբային վիճակագրություն
*2019 թվականի հոկտեմբերի 7-ի դրությամբ*

## Նվաճումներ
### Ակումբային
**Չելսի**

* Անգլիայի երիտասարդական գավաթ. 2016–17, 2017–18
* Պրեմիեր Լիգա Մ18. 2016–17, 2017–18

### Հավաքականի կազմում
**Անգլիա Մ19**

* ՈՒԵՖԱ Եվրոպայի Մ19 առաջնություն. 2017

**Անգլիա Մ20**

* Տուլոնի առաջնություն. 2017

### Անհատական
* Չելսիի ակադեմիայի տարվա լավագույն ֆուտբոլիստ. 2017–18
* Ուիգան Ատլետիկի տարվա լավագույն ֆուտբոլիստ. 2018–19
* ԵՖԼ Չեմպիոնշիպի խորհրդանշական հավաքական. 2018–19
* Տուլոնի առաջնության խորհրդանշական հավաքական. 2017

## Ծանոթագրություններ

## Արտաքին հղումներ
* Ջեյմսի պաշտոնական Տվիտերի էջը
* Ջեյմսի պաշտոնական Ինստագրամի էջը
* Ջեյմսը transfermarkt-ում
* Ջեյմսը soccerbase.com-ում
* Ջեյմսը WhoScored.com կայքում
* Ջեյմսը Չելսիի պաշտոնական կայքում
* Ջեյմսը Պրեմիեր Լիգայի պաշտոնական կայքում
* Ջեյմսը ՈՒԵՖԱ-ի պաշտոնական կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ուիգան Ատլետիկի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Մանսում Իբրահիմով

**Մանսում Իսրաֆիլ օղլի Իբրահիմով** (, ), ադրբեջանցի խանենդե, Ադրբեջանի ժողովրդական արտիստ (2005), Ադրբեջանի ազգային կոնսերվատորիայի պրոֆեսոր։

## Կենսագրություն
Մանսում Իբրահիմովը ծնվել է 1960 թվականի հոկտեմբերի 1-ին  Աղդամի Իմամգուլուբեկլի գյուղում։ Սովորել է 1982-1987 թվականներին Ասաֆ Զեյնալլու անվան Բաքվի երաժշտական քոլեջի մուղամի բաժնում, իսկ 1988-1993 թվականներին ՝Ադրբեջանի մշակույթի և արվեստի պետական համալսարանի մշակութային կրթության ֆակուլտետում։ 1985 թվականին Ուզեիր Հաջիբեկովի 100-ամյակին նվիրված մրցույթում արժանացել է առաջին կարգի դիպլոմի։

Նա Շովքեթ Ալեքպերովայի խորհրդով հրավիրվել է Ադրբեջանի օպերայի և բալետի պետական ակադեմիական թատրոն։ 1993 թվականից նա խաղում է Մեջնունի դերը «Լեյլի և Մեջնուն» օպերայում։ Օպերայի բեմում կատարած աշխատանքներից բացի, նա նաև ժողովրդական և կոմպոզիտորական երգերի ու մուղամների կատարողն է։ Նա ներկայացնում է Ադրբեջանի մուղամը աշխարհի շատ երկրներում `Իրանում, Թուրքիայում, Իրաքում, Ֆրանսիայում, Բելգիայում, Լյուքսեմբուրգում, Կիպրոսում, Միացյալ Նահանգներում և Կանադայում։

Նա Ադրբեջանի ազգային կոնսերվատորիայի և երաժշտական քոլեջի ուսուցիչ է։ Նրան շնորհվել է 1998 թվականին Ադրբեջանի վաստակավոր արտիստի կոչում, իսկ 2005 թվականին `ժողովրդական արտիստի կոչում։ 2010 թվականին շնորհվել է Փառքի շքանշան ՝ Ադրբեջանի Նախագահի հրամանագրով։ Ադրբեջանի ազգային կոնսերվատորիայի պրոֆեսորն է։

## Ծանոթագրություններ

Կատեգորիա:Ադրբեջանցի երգիչներ
Կատեգորիա:Ադրբեջանցի դերասաններ
Ալեքսանդրա Շիփ

**Ալեքսանդրա Շիփ** (, ), ամերիկացի դերասանուհի։ Առավել հայտնի է «Անուբիսի տունը» հեռուստասերիալում Քեյթի Ռաշի և «Իքս մարդիկ։ Ապոկալիպսիս»,  «Իքս մարդիկ։ Խավարի փյունիկ» ֆիլմերում խաղացած Օրորո Մոնրո/Փոթորիկի դերերով։

## Կենսագորություն
Մեծացել է Արիզոնա նահանգի Ֆինիքս քաղաքում։ Մայրը կունդալինի յոգայի ուսուցչուհի է, իսկ հայրը՝ երաժիշտ։ Ունի եղբայր՝ Ջեյմսը։ Սովորել է Squaw Peak տարրական դպրոցում և Ֆինիքսի Սուրբ Մարիի կաթոլիկական միջնակարգ դպրոցում։ 17 տարեկանում տեղափոխվել է Լոս Անջելես՝ դերասանական կարիերան շարունակելու համար։

## Կարիերան
Կինոյում Շիփը դեբյուտ է ունեցել 2009 թվականին՝ նկարահանվելով «Էլվինը և բուրունդուկները 2» ֆիլմում։ 2013 թվականին միացել է «Անուբիսի տունը» հեռուստասերիալի դերասանական խմբին, որտեղ նկարահանվել է բալոր երեք սեզոններում։

2014 թվականին նկարահանվել է «Թմբկազարկ 2։ Նոր բիթ» և «Ալիյա։ Արքայադուստր R&B» հեռուստատեսային ֆիլմերի գլխավոր դերերում։ 2015 թվականին նկարահանվել է «Ուղիղ Քոմփթոնից» կենսագրական ֆիլմում, որտեղ խաղացել է Այս Կյուբայի կնոջ՝ Քիմբերլի Վուդրոֆի դերը։

2015 թվականի հունվարին Ալեքսանդրան «Իքս մարդիկ։ Ապոկալիպսիս» ֆիլմում ընտրվել է Օրորո Մոնրո/Փոթորիկ դերի համար։ Նույն թվականին հայտնի է դառնում, որ նա «Dude» ֆիլմում նկարահանվել է Լյուսի Հեյլի և Քեթրին Փրեսքոթի հետ։

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:Հուլիսի 16 ծնունդներ
Կատեգորիա:1991 ծնունդներ
Կատեգորիա:Ֆինիքս քաղաքում ծնվածներ
Կատեգորիա:21-րդ դարի դերասանուհիներ
Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Ստրինդբերգ թանգարան

**Ստրինբերգ թանգարան** (), շվեդ գրող Յուհան Ավգուստ Ստրինդբերգին (1849-1912) նվիրված թանգարան Ստոկհոլմում։ Գտնվում է գրողի վերջին բնակարանում՝ Կենտրոնական Շվեդիայի Նորմալմ շրջանի Դրոտնինգատան 85 հասցեում գտնվող շենքում, որին Ստրինդբերգը տվել էր "Blå tornet" (Կապույտ աշտարակ) մականունը։

## Պատմություն
Կապույտ աշտարակը մոդեռն ոճի շինություն է՝ գերիշխող անկյունային աշտարակով։ Այն վեր է խոյացել 1906-1907 թվականներին *Hagström & Ekman* ճարտարապետական ֆիրմայի գծանկարների ստեղծումից հետո։ Թանգարանը պատկանում է Շվեդիայի Ստրինդբերգյան ընկերությանը և հիմնադրվել է 1973 թվականին։ Այն հիմնադրամի հետ միասին գործարկում են Ստրինդբերգ միության, Ստոկհոլմի քաղաքապետարանը և Հյուսիսային թանգարանը։

Ստրինդբերգը այս շենքի չորրորդ հարկի երեք սենյականոց բնակարան է տեղափոխվել 1908 թվականին և բնակվել է այնտեղ մինչև իր մահը՝ 1912 թվական։ Թանգարանը բաղկացած է Ստրինդբերգի բնակարանից և գրադարանից, ինչպես նաև կա ժամանակավոր ցուցադրությունների համար նախատեսված տարածք։  Պաստառներն ու այլ զարդարանքները վերակառուցվել են այնպես, ինչպես եղել է գրողի բնակության օրոք. կահույքն ու այլ իրեր բնօրինակներ են։
Վերակառուցված բնակարանը, որը բաղկացած է չորրորդ հարկում գտնվող երեք սենյակներից, վեցերորդ հարկում գտնվող մոտ 3000 աշխատանքով  գրադարանից, կազմում է Ստրինդբերգի թանգարանի առանցքը։

## Պատկերասրահ

Portrait of August Strindberg by Richard Bergh 1905.jpg|Ավգուստ Ստրինդբերգ,նկարիչ՝ Ռիչարդ Բերգ, 1905
Anders Zorn00.jpg|Ավգուստ Ստրինդբերգ, նկարիչ՝ Անդերս Լեոնարդ Ցորն, 1910


## Ծանոթագրություններ

## Արտաքին հղումներ
*Թանգարանի կայքը

Կատեգորիա:Շվեդիայի գրական թանգարաններ
Կատեգորիա:Շվեդիայի կենսագրական թանգարաններ
Կատեգորիա:Ստոկհոլմի թանգարաններ
Հեքիաթ (մուլտֆիլմ)

**«Հեքիաթ»** (), խորհրդային տիկնիկային մուլտֆիլմ, ստեղծել է Նատան Լերները 1990 թվականին։ Սա նրա վերջին աշխատանքն է «Սոյուզմուլտֆիլմում»։ Դանիլա Խարմսի համանուն ստեղծագործության էկրանավորումն է։

## Սյուժե
Բանաստեղծն իր տանը բարձրաձայն կարդում է բանաստեղծություններ, իսկ շնիկը նրան դուրս է հանում փողոց զբոսանքի։ Այնտեղ գտնվող ավագ հրշեջը բացատրում է ենթականերին, թե ինչից է պաշտպանում սաղավարտը։ Բանաստեղծն ավելացնում է. «Ընկնող սյուներից»։ Վանյա անունով տղան և Լենչկա անունով աղջիկը գոռում են լուսամուտից. «Դու ամբողջը հորինում եք»։ Բանաստեղծը պատասխանում է. «Միանգամայն ճիշտ է։ Ընդ որում ամբողջ օրը։ Եվ դուք էլ փորձեք»։

Երեխաները սկսում են հորինել հեքիաթ, բայց այդպես էլ չեն կարողանում որոշել, թե ում մասին պետք է այն լինի՝ թագավորի թե թագուհու, ավազակի թե ձիու, մորեխի թե թռչող մուրճի, իսկ գուցե հենց իրենց մասին։ Հեքիաթը գրքի էջերից մեկում հայտնվում է բանաստեղծի ձեռքում, շապիկի վրա տպված՝ «Հարմս»։

## Դերերը հնչունավորել են
Հնչյունավորմանը մասնակցել են հայտնի դերեասաններ, ինչպես նաև երեխաներ.
* Պյոտր Շչերբակով՝ բանաստեղծ,
* Վյաչեսլավ Նևիննի՝ դռնապան,
* Յուրի Ավշարով՝ հրշեջ,
* Կատյա Բատանովա՝ Լենչկա
* Սերյոժա Լերներ՝ Վանյա։

## Հեղինակներ
* Մոնտաժ՝ Նադեժդա Տրեշչովա
* Խմբագիր՝ Նատալյա Աբրամովա
* նկարիչ-անիմատորներ՝ Օլգա Պանոկինա, Տատյանա Մոլոդովա, Ռոման Միտրոֆանով, Սերգեյ Կոսիցին,
* Տիկնիկները և դեկորացիան պատրաստել են՝ Վլադիմիր Աբբակումով, Օլեգ Մասինով, Պավել Գուսև, Միխաիլ Կոլտունով, Վիկտոր Գրիշին, Վալերի Պետրով, Նիկոլայ Զակլյակով, Նադեժդա Լյարսկայա, Նինա Մոլևա, Նատալիա Բարկովսկայա, Աննա Վետյուկովա, Վլադիմիր Կոնոբեև, Ալեկսանդր Մաքսիմով, Վլադիմիր Մասլով, Ալեքսանդր Բելյաև, Սվետլանա Զնամենսկայա, Լիլիաննա Լյուտինսկայա, Նատալյա Գրինբերգ,
* Նկարահանման խմբի տնօրեններ՝ Գրիգորի Խմարա, Վ. Լավրիկ։

## Կարծքիներ

## Ծանոթագրություններ

## Արտաքին հղումներ
* 
* Сказка по Хармсу (1991)

Կատեգորիա:1990 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Վիվյեն Վուդվորդ

**Վիվիան (Վիվ) Ջոն Վուդվորդ** (, ), անգլիացի ֆուտբոլի հարձակվող, Անգիայի հավաքականի անդամ, կրկնակի օլիպիական չեմպիոն (1908 և 1912 թվականներ)։

## Ակումբային կարիերա
Կարիերան սկսել է Էսեկսեյի մերձծովյան Կլակտոն-օն-ՍԻ քաղաքի «Կլեկթոն Թաուն» ֆուտբոլային ակումբում՝ որպես խաղացող։ 1901 թվականին տեղափոխվել է «Տոտտենհեմ Հոթսպուր», որտեղ 132 խաղում խփել է 63 գոլ։ 1909 թվականին տեղափոխվում է լոնդոնյան «Չելսի», որտեղ 116 խաղում խփել է 34 գոլ։ Նա թիմի լավագույն ռմբարկուն էր 1912-1913 մրցաշրջանում՝ 10 խփած գոլով։ Առաջին համաշխարհային պատերազմի սկիզբին նա զորակոչվում է բրիտանական բանակ և արդյունքում չի մասնակցում 1914-1915 թվականներին Անգլիայի ֆուտբոլի առաջնությանը։ Թեպետ այդ ժամանակ նա կարճաժամկետ արձակուրդ էր ստացել՝ Անգլիայի գավաթի խաղարկության եզրափակչում փոխարինելու Չելսիի հավաքականի վնասվածք ստացած Բոբ Թոմսոնին, սակայն նա չի մասնակցում, քանի որ Թոմսոնի վնասվածքն արդեն վերականգնվել էր։ Վուդվորդը վիրավորվում է ռազմական գործողությունների ժամանակ և չի կարողանում կարիերան շարունակել որպես ֆուտբոլիստ։

## Կարիերան հավաքականում
1903 թվականին նա իր առաջին խաղն անց է կացրել իր Անգլիայի հավաքականում՝ Իռլանդիայի հավաքականի դեմ խաղում, որն ավարտվել է 4:0՝ օգուտ Անգլիայի հավաքականի։ 1903-1911 թվականների ընթացքում Անգլիայի հավաքականի կազմում խաղացել է 23 խաղ,որտեղ խփել է 29 գոլ՝ սահմանելով ազգային ռեկորդ մինչև 1950-ական թվականները։ 1910 թվականին մասնակցել է Հարավային Աֆրիկայի հավաքականի դեմ ոչ պաշտոնական խաղին և դարձել 4 գոլի հեղինակ։ 1906-1914 թվականներին Անգլիայի ֆուտբոլի սիրողական հավաքականում մասնակցել է 44 խաղի և դարձել 57 գոլի հեղինակ։

## Օլիմպիական կարիերա
1908 և 1912 թվականներին Օլիմպիական խաղերի ժամանակ եղել է Մեծ Բրիտանիայի ֆուտբոլի հավաքականի կապիտան՝ դառնալով կրկնակի չեմպիոն։

## Կարիերան բանակում
1916 թվականին ծառայության ժամանակ վիրավորվում է։ Հասել է կապիտանի կոչման։

## Ձեռքբերումներ
**Անգլիայի հավաքական**

* Օլիմպիական չեմպիոն 1908, 1912

## Ծանոթագրություններ

## Արտաքին հղումներ
* Биография футболиста на «Русских Шпорах» 

Կատեգորիա:20-րդ դարի ճարտարապետներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ճարտարապետներ
Կատեգորիա:Անգլիացի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տոտտենհեմ Հոտսպուրի ֆուտբոլիստներ
Մարդը ծերանոցում

**«Մարդը ծերանոցում»** (), 2010 թվականի ռուսական մուլտֆիլմ «Ա. Պ. Չեխովի պատմություններ» շարքից։

Ենթավերնագիրը՝ «Անտոշ Չեխոնտեի պատմվածքների հիման վրա ստեղծված զարմանահրաշ ֆիլմ»։

«Մաստեր ֆիլմ» և «Գուբերնիա» սոցիալ-մշակութային հաղորդման ֆոնդը մուլտֆիլմների շարքը թողարկել է Անտոն Պավլովիչ Չեխովի 150-ամյակի կապակցությամբ։
## Դիպաշար
Երկու դեռահասների՝ Անտոշին և Դաշային ամռանը ծնողները ուղարկում են գյուղ՝ հյուր հարազատներին, որոնք ապրում էին հին տանը։ Անտոնը ձանձրույթից գնում է ձեղնահարկ՝ գանձեր փնտրելու, Դաշան համաձայնվում է։ Ձեղնահարկում երեխաները գտնում են հին իրեր, ինքնաեռ, գրամոֆոն, մարդու նկար ծերանոցում, պատից կախված հրացան և սնդուկ, որի մեջ գտան գրքեր։ Վերևում մի գիրք կար դրված՝ Անտոշա Չեխոնտե «Մելպոմենեի հեքիաթները»։ Բացելով այն՝ երեխաները կարդացին. «Խելագար մաթեմատիկայի խնդիրները», «Նամակ գիտնական հարևանին», իսկ հետո գտան գոթական սարսափներ. «1001 կիրք, կամ ամբողջ Հյուգոն մեկ էջում», որի վերջում հերոսները «Տիտանիկքվ» նավարկեցին դեպի Ամերիկա։ Երեխաները ընկերաբար ծիծաղեցին։ Անտոշան ասաց.«Դե, հեղինակը վառում է։ Հետաքրքիր է, ե՞րբ է նա գրել սա»։ Դաշան նայեց ամսաթիվը և պատասխանեց, որ 150 տարի առաջ։ Անտոշան բացականչեց. «Չի կարող պատահել»։ Նկարում Չեխովը աչքով էր անում ծերանոցից, իսկ պատից կախած հրացանը թրխկացնում էր։

## Դերերը կատարեցին
* Անդրեյ Երմոխին, Արտյոմ Տոլստոբրով, Նադյա Բերսենևա, Խիխուս։

## Երաժշտություն
Մուլտֆիլմի լուսագրերում գրված են. «Օգտագործված են ռուս և գնչու ժողովուրդների ստեղծագործություններ Ֆյոդոր Շալյապինի կատարամամբ։ Ինչպես և Ժյուլ Մասնեի, Շառլ Գունոյի, Վասիլիա Ագապկինի ստեղծագործությունները»։

## Չեխովի հեքիաթներ
«Կինեմատոգրաֆիական Չեխով» փառատոնի ժամանակ ցուցադրել են «Ա. Պ. Չեխովի հեքիաթները» անիմացիոն ցիկլը, ֆիլմերը ներկայացրել են հետևյալ հեղինակները․
* «Անօրինություն», ռեժիսոր՝ Նատալյա Մալգինա
* «Սպիտակաճակատը», ռեժիսոր՝ Սերգեյ Սերյոգին
* «Դատախազի որդին փրկում է թագավորին», ռեժիսոր՝ Օկսանա Խոլոդովա
* «Մարդը ծերանոցում», ռեժիսոր՝ Խիխուս

## Փառատոններ և մրցանակներ
* 2010, ՕՐՖԱԿԸ Սուզդալում, մասնակցություն մրցութային փուլին։
* 2011, 2010 թվականի լավագույն անիմացիոն ֆիլմի համար «Ոսկե արծիվ» մրցանակ՝ առաջադրում
## Ծանոթագրություններ

## Արտաքին հղումներ
* 

Կատեգորիա:Անտոն Չեխովի ստեղծագործությունների էկրանավորումներ
Կատեգորիա:Ռուսական մուլտֆիլմեր
Կատեգորիա:2010 մուլտֆիլմեր
The King's Man

**The King's Man**, սպասվող բրիտանա-ամերիկյան կատակերգական մարտաֆիլմ, ռեժիսոր Մեթյու Վոնի կողմից։ Ֆիլմը համարվում է «Քինգսման» ֆիլմաշարի փրիքվելը։ Ֆիլմը թողարկվելու է 2021 թվականի փետրվարի 12-ին։

## Սյուժե
Ֆիլմի գործողությունները տեղի են ունենում Առաջին աշխարհամարտի ժամանակ։ Պատմության չարագույն բռնապետները և քրեական հեղինակությունները հավաքվել են, որպեսզի պատերազմ հայտարարեն և միլիոնավոր մարդկանց սպանեն։ Միայն մեկ հոգի և նրա ղեկավարը կարող են նրանց կանգնեցնել։

## Դերերում


## Արտադրություն
«Kingsman» ֆիլմի երրորդ մասի վրա աշխատելու ընթացքում, 2018 թվականի հունիսին Մեթյու Վոնը հայտարարեց, որ մշակում է «Kingsman: The Great Game» անվամբ փրիքվելը, նշելով, որ սյուժեն տեղի է ունենում 1900-ականների սկզբին և ներկայացնելու է լրտեսական գործակալության ձևավորումը, և որ նախագիծը նկարահանվելու է «Kingsman 3» ֆիլմի հետ զուգահեռ։ 2018 թվականի սեպտեմբերին հայտարարվել է, որ Ռեյֆ Ֆայնսը և Հարրիս Դիքինսոնը փիքվելում գլխավոր դերերն են խաղալու։ 2018 թվականի նոյեմբերին պարզվեց, որ Դանիել Բրյուսը, Չարլզ Դենսը, Ռիս Իֆանսը և Մեթյու Գուդը միացել են ֆիլմի դերասանակն կազմին։

2019 թվականի փետրվարին հաղորդվեց, որ Աարոն Թեյլոր-Ջոնսոնը, Ջեմմա Արթերթոնը, Թոմ Հոլանդերը, Ջիմոն Հոնսուն, Էլիսոն Սթեդմանը, Սթենլի Տուչին, Ռոբերտ Արամայոն և Նիլ Ջեքսոնը ֆիլմի նկարահանումների ընթացքում, որը սկսվել է ԱՄՆ-ում, միացել են դերասանական կազմին։ 2019 թվականի ապրիլին հայտարարվել է, որ Ալեքսանդրա Մարիա Լարան միացել է ֆիլմի նկարահանումներին։ 2019 թվականի մայիսին Ջոել Բասմանը միացել է ֆիլմի դերասանական կազմին։ 2019 թվականի հունիսին «20th Century Fox»-ը հայտարարել է ֆիլմի նոր անվան (The King’s Man) և թողարկման նոր ամսաթվի մասին՝ առանց դերասանական կազմի և ավելացնելով Walt Disney Pictures-ը՝ որպես համատեղ արտադրող ընկերություն։

### Ֆիլմի նկարահանումներ
2019 թվականի ապրիլին որոշ տեսարաններ նկարահանվել են Թուրինում և Վենարիա Ռեալեում (Իտալիա), որոնք ձևավորվել են Հարավսլավիայի տեսքով։

## Մարքեթինգ
«The King's Man» ֆիլմի առաջին թիզեր թրեյլերը թողարկվել է 2019 թվականի հուլիսի 15-ին։

## Թողարկում
Ավելի վաղ ֆիլմը պետք է թողարկվեր 2019 թվականի նոյեմբերի 15-ին, այնուհետև թողարկումը հետաձգվել է մինչև 2020 թվականի փետրվարի 14-ը, սակայն, 2019 թվականի նոյեմբերին, ֆիլմի թողարկումը կրկին հետաձգվել է՝ մինչև 2020 թվականի սեպտեմբերի 28-ը։

## Ծանոթագրություններ

## Արտաքին հղումներ

Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2020-ականների բրիտանական ֆիլմեր
Կատեգորիա:20th Century Fox ֆիլմեր
Կատեգորիա:Marvel-ի կոմիքսների էկրանավորումներ
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան մարտաֆիլմեր
Կատեգորիա:Բրիտանական մարտաֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Մարտաֆիլմեր
Կատեգորիա:Մեթյու Վոնի ֆիլմեր
Կատեգորիա:Ֆիլմեր Առաջին համաշխարհային պատերազմի մասին
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:2021 ֆիլմեր
Կատեգորիա:Ֆիլմեր, որոնց գործողությունները տեղի են ունենում 1902 թվականին
Կատեգորիա:Ֆիլմեր, որոնց գործողությունները տեղի են ունենում 1914 թվականին
Կատեգորիա:Ֆիլմեր, որոնց գործողությունները տեղի են ունենում 1910-ականներին
Ռեմզի Նյուա

**Ռեմզի Նյուա**  () (), նիգերիացի դերասան, Աֆրիկայի կինոակադեմիայի 2010 թվականի «Լավագույն գլխավոր դերակատար» անվանակարգի մրցանակակիր։

## Վաղ կյանք
Նյուան ծնվել է Նիգերիայի Էդո նահանգում, հայրն իսրայելցի էր, մայրը՝ յուրուբացի, Օնդո նահանգի Օվո քաղաքից։ 
Տղան մեծացել է Նիգերիայի Լագոս Սյուրուլե նավահանգստային քաղաքում, հաճախել է Աթարայի հիմնական դպրոցը, այնուհետև համայնքի քերականական դպրոցը։ Ավարտել է Լագոսի համալսարանի «Զանգվածային հաղորդակցություններ» բաժինը՝ համապատասխան որակավորմամբ, որից հետո զբաղվել է դերասանի կարիերայով։

## Կարիերա
Նյուայի դերասանական կարիերան սկսվել է այն ժամանակ, երբ նա նկարահավել է նիգերիական հեուստատեսության «Ճակատագրեր» (Fortunes) հեռուստասերիալում։ Այդ ժամանակից ի վեր դերասանը հայտնվել է բազմաթիվ ֆիլմերում, որպես գլխավոր դերակատար։ Նրան անվանում են «Սիրված տղա» ՝ ռոմանտիկ ֆիլմերում բազմաթիվ դերերի համար։ 2010 թվականին Աֆրիկայի կինոակադեմիայի լավագույն գլխավոր դերասան անվանակարգում Նյուան արժանացել է գլխավոր դերասան մրցանակին «The Figurine» ֆիլմի դերակատարման համար։ Նա համարվում է Նիգերիայի ամենաշատ պահանջվող դերասաններից մեկը։

## Անձնական կյանք
Նյուան ամուսնացած է Էմիլիա Ֆիլիպսի հետ։ Զույգն ունի երկու որդի և մեկ դուստր․ Քվինսի, Կամիլ և Դեզիրի։

## Ընտրված ֆիլմագրություն
### Ֆիլմ

## Ծանոթագրություններ

## Արտաքին հղումներ
* 

Կատեգորիա:Լագոսի համալսարանի շրջանավարտներ
Կատեգորիա:Հեռուստատեսային դերասաններ
Կատեգորիա:Նիգերացի կինոռեժիսորներ
Կատեգորիա:Նիգերիացի դերասաններ
Փայման Մաադի

**Փայման Մաադի**, հայտնի է նաև որպես **Փեյման Մոադի** (, ), իրանական ծագմամբ ամերիկացի դերասան, սցենարիստ և ռեժիսոր։ Առավել հայտնի է «Նադերի և Սիմինի ամուսնալուծությունը» և ռեժիսոր Ասղար Ֆարհադիի «Էլիի մասին» ֆիլմերում մարմնավորած կերպարների համար։ Մորգան Ֆրիմանի հետ միասին նկարահանվել է «Վերջին ասպետները» ֆիլմում։ Նկարահանվել է նաև «Ճամբար «Իքս Ռեյ»» անկախ դրամատիկ ֆիլմում։ «Նադերի և Սիմինի ամուսնալուծությունը» ֆիլմում մարմնավորած դերի համար՝ 2011 թվականին արժանացել է «Արծաթե արջ տարվա լավագույն դերասանի համար» մրցանակի։

## Կենսագրություն
Մաադին իր կինոկարիերան սկսել է որպես սցենարիստ։ 2000 թվականին գրել է «Կարապի երգը» ֆիլմի սցենարը։ Ավելի ուշ, նա սցենարներ է գրել իրանական մի շարք ֆիլմերի համար։ Իր դերասանական կարիերան սկսել է 2009 թվականին, երբ նկարահանվել է Ասղար Ֆարհադիի «Էլիի մասին» ֆիլմում։ Ավելի ուշ, նկարահանվել է նույն ռեժիսորի «Նադերի և Սիմինի ամուսնալուծությունը» ֆիլմում, որը մեծ քննադատության է արժանացել մուսուլմանական հասարակությունում։

Երկու տարի անց, Բեռլինի միջազգային կինոփառատոնում արժանացել է «Տարվա լավագույն դերասան» մրցանակին՝ Ասղար Ֆարհադիի «Նադերի և Սիմինի ամուսնալուծությունը» ֆիլմում Նադերի դերը մարմնավորելու համար (2011)։ Նկարահանվել է «Ճամբար «Իքս Ռեյ»» անկախ դրամա ֆիլմում, որը ցուցադրվել է 2014 թվականի Սանդենս կինոփառատոնի ժամանակ, իսկ մեծ էկրանին թողարկվել 2014 թվականի հոկտեմբերի 17-ին։ Մաադին նկարահանվել է նաև HBO հեռուստաընկերության «Մի անգամ գիշերը» հեռուստասերիալում։ 
2014 թվականին եղել է Շանհայի 17-րդ միջազգային կինոփառատոնի ժյուրիի կազմում։

## Ֆիլմագրություն

## Մրցանակներ

## Ծանոթագրություններ

## Արտաքին հղումներ
* Պաշտոնական կայք էջ
* 
* 
* 

Կատեգորիա:Ամերիկացի դերասաններ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացիներ իրանական սերմամբ
Կատեգորիա:Իրանցի դերասաններ
Կատեգորիա:Իրանցի կինոռեժիսորներ
Կատեգորիա:Իրանցի սցենարիստներ
Էդիկ Ղաբուզյան

**Էդիկ Արշալույսի Ղաբուզյան** (), հայ տառաստեղծ, դասախոս։

#### Կենսագրությունը
1979 թվականին ավարտել է ԵՊՀ Մաթեմատիկայի և մեխանիկայի ֆակուլտետը։ 1987 թվականից նախագծել ու մշակել է շուրջ 300 հայկական տառատեսակ, ինչպես նաև մի շարք լատիներեն, սլավոներեն, հունարեն գրվածքներ։ 2004 թվականին հեղինակել է «Հայկական համակարգչային տառատեսակներ» ալբոմը։ 2007 թվականից ղեկավարում է Հայաստանի ազգային գրապալատի հայկական տառատեսակների պահպանման ու մշակման բաժինը։ 2008 թվականին հիմնել է «Գրանշան» ոչ լատիներեն տառատեսակների ամենամյա մրցույթը։ Մրցույթի կազմկոմիտեի և մրցույթի համաժողովի համանախագահն է։ 2010 թվականից դասախոսում է «Տառարվեստ» Երևանի գեղարվեստի պետական ակադեմիայում։ Նույն թվականին նրա ստեղծած ՂԷԱ Մարիամ ու ՂԷԱ Գրապալատ տառատեսակները Հայաստանի կառավարության սեպտեմբերի 24-ի որոշմամբ ընդունվել են որպես Հայաստանում պաշտոնական գրագրության պարտադիր տառատեսակներ. ներկայացված է 4 ոճով՝ սովորական, թեք, թավ և թավ թեք (Regular, Italic, Bold, Bold Italic)։

## Հեղինակած տառատեսակներ

* ՂԵԱ Արմենիա
* ՂԵԱ Արարատ
* ՂԵԱ Տաթև
* ՂԵԱ Նարեկ Սերիֆ
* ՂԵԱ Հայկ Դավթյան
* ՂԵԱ Գոհար
* ՂԵԱ Լիլիթ
* ՂԵԱ Միմեխ
* ՂԵԱ Ասպետ
* ՂԵԱ Արագաստ
* ՂԵԱ Արփի
* ՂԵԱ Կանթեղ
* ՂԷԱ Մարիամ
* ՂԵԱ Երևան Սերիֆ
* ՂԵԱ Պարմանի
* ՂԵԱ Հելվետիկա Գեո
* ՂԵԱ Նարեկ
* ՂԵԱ Դվին
* ՂԵԱ Տիգրան

* ՂԵԱ Երևան
* ՂԵԱ Արշալույս
* ՂԵԱ Կորյուն
* ՂԵԱ Էրեբունի
* ՂԵԱ Արաքս
* ՂԵԱ Ավանդական
* ՂԵԱ Բոլորգիր
* ՂԵԱ Սքրիփթ
* ՂԵԱ Նոտրգիր
* ՂԵԱ Արշալույս Արտ
* ՂԵԱ Բիայնա
* ՂԵԱ Նարեկ Փոսթեր
* ՂԵԱ Հայկ Թայթլ
* ՂԵԱ Թայթլ
* ՂԵԱ Վերնագրային
* ՂԵԱ Թայթլ Սանս
* ՂԵԱ Արատտա
* ՂԵԱ Փետուր
* ՂԵԱ Դիանա

* ՂԵԱ Սեպագիր
* ՂԵԱ Զեյթուն
* ՂԵԱ Անահիտ
* ՂԵԱ Քլիփեր
* ՂԵԱ Նարեկ Դիսփլեյ
* ՂԵԱ Գեոմեթրիկ
* ՂԵԱ Կարս
* ՂԵԱ Արքիթեքթ
* ՂԵԱ Երկար
* ՂԵԱ Լոռի
* ՂԵԱ Կամար
* ՂԵԱ Սլացք
* ՂԵԱ Խորագիր Փրո
* ՂԵԱ Կարպետ
* ՂԵԱ Տաթևիկ Արտ
* ՂԵԱ Կաթիլ
* ՂԵԱ Զարթ

## Մրցանակներ
* «Գրանշան» մրցույթի Առաջին մրցանակ (2008),
* Մովսես Խորենացու մեդալ (2012)։

## Ծանոթագրություններ

## Արտաքին հղումներ
* «Գրանշան» մրցույթի պաշտոնական կայք՝ https://www.granshan.com/

Կատեգորիա:Գորիս քաղաքում ծնվածներ
Կատեգորիա:ԵՊՀ մաթեմատիկայի և մեխանիկայի ֆակուլտետի շրջանավարտներ
Կատեգորիա:Հայ տառաստեղծներ
Կատեգորիա:Մովսես Խորենացու մեդալակիրներ